Zakaj je super, če na spoznavnem portalu najdeš prijatelje?

Na splet po partnerja ali prijatelja. Zakaj? Preveri spodaj …

Iščeš sorodno dušo za ljubezen, potepanja, nove dogodivščine?

Na spletni portal se registriraš z namenom, da spoznaš partnerja za resno zvezo. Nekoga, ki ga lahko po težkem dnevu pokličeš in mu zaupaš vse tegobe. Njega ali njo, da bosta skupaj, po možnosti v objemu, reševala vse svetovne probleme. Ali pa le borbeno debatirala o njih. Nekoga, da si z njim ustvariš družino in topel dom, kamor se vedno znova vračaš.

Vse to je seveda prvi in glavni cilj iskanja partnerja prek spleta, ki ga vsekakor vseskozi zasleduj. Ampak v vsem tem pritisku, ki ga polagaš nase, lahko hitro pozabiš na še eno veliko prednost spletnega spoznavanja – spoznaš lahko nove prijatelje.

PRIPOROČAMO BRANJE: Se prijateljstvo med ženskami razlikuje od tistega med moškimi?

Zakaj bi spoznavni portal sploh uporabil/a za spoznavanje novih prijateljev?

Ko registriraš svoj profil in ga urediš, si lahko začneš ogledovati profile zanimivih uporabnikov in jih kontaktirati. V igri dopisovanja in odkrivanja teh ljudi naletiš na nekaj takšnih, ki ti kot romantični partnerji ne ustrezajo, imajo pa drug potencial.

Je recimo zanimiv sogovornik in si izmenjujeta zelo zanimiva sporočila, ampak sta že ugotovila, da so vajini cilji glede resne zveze drugačni. Zakaj ne bi postala prijatelja?

Ali pa denimo spoznaš nekoga, ki ima iste hobije kot ti – zakaj recimo ne bi šla skupaj v hribe, če si želita oba osvojiti nek vrh. Zna biti zabavno. Samo opomnik – varnost je vedno na prvem mestu! Ko se dobivaš z nekom, ki ga ne poznaš, se drži teh smernic. Pa še nekaj praktičnih napotkov , da bo varnost na prvem mestu že ob dopisovanju prek spleta.

Včasih je težko najti in spoznati ljudi, ki so prav tako samski

Dajva pobliže pogledati, kako je s prijateljskimi odnosi med Slovenci. Seveda je v prvi vrsti odvisno, ali si odprta oseba in stike z lahkoto navezuješ ali pa ne, ampak v osnovi imamo bolj ali manj vsi prijatelje iz osnovne, srednje šole, faksa, tudi kakšne sosede iz otroštva.

Skratka, večino prijateljskih vezi smo stkali v mladosti. Zdaj so ti naši prijatelji poročeni, z otroci in posledično zelo zaposleni ter s povsem drugim načinom življenja kot mi, ki smo samski.

Prijateljstvo lahko najdemo tudi na spoznavnih portalih.

Kje naj zdaj spoznamo samske ljudi? Če upoštevamo, da so tudi samski zaposleni s službo in drugimi življenjskimi obveznostmi, se nam seznam možnih lokacij spoznavanja novih ljudi hitro skrči. Pač ni časa.

Spoznavni portali pa so tukaj in najbrž jih kot samski oz. samska že uporabljaš. Iztrži iz njih največ, sproščeno si dopisuj in zelo verjetno se bo tvoj krog prijateljev hitro razširil.

Spoznavni portali niso površinski – daleč od tega

Spoznavni portali, v Sloveniji je največji med njimi ona-on.com , sploh niso površinski, daleč od tega. Ona-on.com recimo ponuja, da v svojem profilu izbereš svoje želje glede osebnostnih lastnosti partnerja in tudi kakšen življenjski stil si želiš pri partnerju. Kar je najbrž ena izmed pomembnejših stvari, pa je to, da lahko zanimive osebe spoznavaš na podlagi skupnih interesov.

Kako izboljšati svoj prijateljski ali ljubezenski odnos?

Romantične zveze so v resnici nadgradnja prijateljskega odnosa

Marsikatera dobra partnerska zveza se je rodila iz dolgoletnih prijateljstev. Včasih pač potrebuješ nekaj časa, da osebo dodobra spoznaš in potem ugotoviš, da bi lahko iz prijateljstva nastalo kaj več. Ali pa se z leti ta oseba osebnostno toliko spremeni, da postane povsem kompatibilna s teboj v romantičnem smislu.

Nikoli ne veš, kje te čaka tista strela, zato sklepanje prijateljstev, tudi prek spoznavnih portalov, ni tako slaba ideja, kajne? Vsekakor je za poskusiti, ne obupaj, sproščeno si dopisuj in se prepusti toku. Zdaj pa kar k dopisovanju >>> KLIK KLIK.